text: Vejle-elever har højt fravær
  10 juni 2014 kl. 05.00
  Eleverne på Vejle Midtby Skole har et højere fravær end nogen andre skoler i landet. Det viser en undersøgelse foretaget af DR.
  Der er store fraværsproblemer på Vejle Midtby Skole. Eleverne er fraværende i hvad der svarer til fire ugers undervisning i løbet af skoleåret. Eleverne blev nemlig i gennemsnit væk fra skolen i 20,5 dage i skoleåret 2012-13. Dermed er det en af de skoler i landet, der har det højeste fravær. Det viser en databaseundersøgelse, som DR har lavet.
  - Vi har en gruppe elever, som er meget svære at få til at gå i skole. Og vi har nogle få elever, der slet ikke kommer. De har mistet lysten til skolegang, siger skoleleder på Vejlby Midtby Skole, Anne Gulbech Schmidt, til hjemmesiden dr.dk.
  Hun understreger, at skolen har ansat en socialfagligrådgiver, der taler med de familier, hvor børnene ikke møder op eller kun sjældent møder frem.
  På landsplan har hver skoleelev i gennemsnit 11,4 dages fravær.
  Grundene til fraværet kan både være pjæk, sygdom og lovligt fravær.
  Læs DR
  